b'\n_START_ARTICLE_\nFlash (televisiosarja)\n_START_SECTION_\nJuoni\n_START_PARAGRAPH_\nSarjan pilottijakso esitteli Salaman syntytarinan, jossa Central Cityn poliisiaseman rikostutkijan Barry Allenin laboratorioon iskee salama. Isku lenn\xc3\xa4tt\xc3\xa4\xc3\xa4 h\xc3\xa4net p\xc3\xa4in kemikaaleja t\xc3\xa4ynn\xc3\xa4 olevaa hyllykk\xc3\xb6\xc3\xa4, ja h\xc3\xa4nen s\xc3\xa4hk\xc3\xb6istynyt kehonsa joutuu kosketuksiin pulloista levinneiden kemikaalien kanssa. Allen huomaa tilansa muuttuneen ja menee selvitt\xc3\xa4m\xc3\xa4\xc3\xa4n tapahtumaa STAR-laboratorion tutkijan Tina McGeen luokse. He huomaavat Allenin kehon kokeneen aineenvaihduntamuutoksen, jonka my\xc3\xb6t\xc3\xa4 h\xc3\xa4n kykenee liikkumaan yli-inhimillisen nopeasti._NEWLINE_Barry Allen pyyt\xc3\xa4\xc3\xa4 McGeet\xc3\xa4 muokkaamaan STAR-laboratorion punaista syv\xc3\xa4nmeren sukellusasun prototyyppi\xc3\xa4, jotta se kest\xc3\xa4isi voimakasta painetta. Asun valmistuttua Allenista tulee supersankari nimelt\xc3\xa4 Salama. Aluksi h\xc3\xa4n p\xc3\xa4\xc3\xa4tt\xc3\xa4\xc3\xa4 kostaa moottoripy\xc3\xb6r\xc3\xa4poliisina toimineen veljens\xc3\xa4 Jayn murhan.\n_START_SECTION_\nTuotanto\n_START_PARAGRAPH_\nAlun perin sarjaa esitt\xc3\xa4nyt kanava CBS halusi Jack Colemanin esitt\xc3\xa4m\xc3\xa4\xc3\xa4n Salamaa, mutta n\xc3\xa4yttelij\xc3\xa4 ei suostunut pit\xc3\xa4m\xc3\xa4\xc3\xa4n hahmon asua yll\xc3\xa4\xc3\xa4n. Sarjan luojien Bilsonin ja De Meon ensimm\xc3\xa4isen\xc3\xa4 vaihtoehtona oli puolestaan Richard Burgi, kunnes he p\xc3\xa4\xc3\xa4tyiv\xc3\xa4t palkkaamaan John Wesley Shippin._NEWLINE_Salaman asun suunnitteli ja loi Robert Short.\n_START_SECTION_\nVideopelit\n_START_PARAGRAPH_\nTHQ julkaisi sarjan pohjalta Game Boylle samannimisen videopelin vuonna 1991. Pelin p\xc3\xa4\xc3\xa4vastuksena toimi Trickster, jota t\xc3\xa4ytyi est\xc3\xa4\xc3\xa4 r\xc3\xa4j\xc3\xa4ytt\xc3\xa4m\xc3\xa4st\xc3\xa4 kaupunkia. Peliss\xc3\xa4 on yhteens\xc3\xa4 13 tasoa._NEWLINE_Vuonna on 1993 on julkaistu my\xc3\xb6s toinen samanniminen videopeli Sega Master Systemille, jonka on kehitt\xc3\xa4nyt Probe.'